題經樓語
作者：釋印肅
朝代：宋

paragraphs: 般若貫華嚴，涅槃通寶積。
迷則龍宮海藏，悟則一字不識。
教演三伯餘會，度人無數百億。
如今滿目放光明，十二部經詮不及。
崔田彭族祖墳林，無欠無餘樓獨立。
大千沙界納其中，無說無聞真利益。
遠祖近宗無不超，得意生身乘此力。
現存一族福綿綿，世出世間福何極。